wickkiey/tamil-wikipedia-chunked huggingface dataset:
# பதினைந்தாம் இராம வர்மா

## ஆட்சி

1888 ஆம் ஆண்டில், இவர் பட்டத்து இளவரசரானார். இதன் பின்னர் இவர் அரசாங்கத்தின் நடவடிக்கைகளில் தீவிரமாக பங்கேற்கத் தொடங்கினார். இவர் கொச்சி இராச்சியம் முழுவதும் சுற்றுப்பயணம் செய்து நாட்டின் தேவைகளைப் பற்றிய அறிவைப் பெற்றார். ஆகத்து 1895 இல், அப்போதைய மகாராஜா, ஐந்தாம் கேரள வர்மா கடுமையாக நோய்வாய்ப்பட்டார். பிரிட்டிசு நிர்வாகத்தின் உத்தரவின் பேரில் இவர் தற்காலிகமாக அரசாங்கத்தின் பொறுப்பை ஏற்றுக்கொண்டார். 1895 செப்டம்பரில் கேரள வர்மா மறைந்த பின்னர் கொச்சியின் மகாராஜா என முடிசூட்டப்பட்டார்.  
இவர் பதவிக்கு வந்தபின்னர் தனது இராச்சியத்தின் முன்னேற்றத்திற்காக கடுமையாக உழைத்தார். இவரது ஆட்சியின் கீழ் செயலகம் அதிகாரம் பெற்றது, வரிவிதிப்பு விதிகள் கடுமையாக்கப்பட்டன. மேலும் சட்டம் ஒழுங்கு முறை ஊழலிலிருந்து விடுவிக்கப்பட்டது. இவர் கல்வியை அனைத்து வழிகளிலும் ஊக்குவித்தார். கொட்டுநல்லூர் குருகுலத்தின் சிறந்த செயல்பாட்டிற்காக இவர் நிதி ஒதுக்கீடு செய்தார். இது தாழ்த்தபட்ட சாதி மக்கள் உட்பட அனைவருக்கும் இலவச கல்வியை இலவசமாக வழங்கியது.  
இராம வர்மா சமசுகிருதம் மற்றும் ஆங்கிலம் குறித்த ஆழ்ந்த அறிவால் கேரளாவிற்கு வெளியே நன்கு அறியப்பட்டவர். பல மாநாடுகளில் பிரதம விருந்தினராக இவர் கலந்து கொண்டார். இதேபோல், அந்த காலத்தில் கேரளத்திற்கு உள்ளேயும் வெளியேயும் நடைபெற்ற பெரும்பாலான அறிவியல் மாநாடுகளில் இவரது இருப்பைக் காணலாம். ஆதி சங்கரருக்குப் பிறகு கேரளத்திற்கு வெளியே இரண்டாவது மரியாதைக்குரிய அறிஞராக இருந்தார். இவர் ஒரு சிறந்த ஆட்சியாளராகவும் இருந்தார். பிரித்தானிய இந்தியாவின் தலைமை ஆளுனராக பணியாற்றிய கர்சன் பிரபுவும் இவரது ஆட்சியைப் பாராட்டியுள்ளார்.
# பதினைந்தாம் இராம வர்மா

## சீர்திருத்தங்கள்

நில உடைமை, கணக்கியல் மற்றும் பல துறைகளில் புரட்சிகர மாற்றங்களை இவர் தொடங்கினார். மக்களை ஆட்சிக்கு நெருக்கமாகக் கொண்டுவர இவர் கொண்டுவந்த கிராமப் பஞ்சாயத்துச் சட்டம் கேரளாவில் முதல் முறையாக கொண்டுவரப்பட்டது. இவரது மற்றொரு சீரமைப்பு என்பது குத்தகை சட்டமாகும். திருப்பூணித்துறையில் இவர் நிறுவிய சமசுகிருதப் பள்ளி இப்போது இராம வர்மா சமசுகிருதக் கல்லூரி என்று அழைக்கப்படுகிறது. இது மகாத்மா காந்தி பல்கலைக்கழகத்துடன் இணைக்கப்பட்டுள்ளது. கேரளாவில் சமசுகிருத ஆய்வுக்கு கல்லூரியின் பங்களிப்பு மகத்தானது. முனைவர். கே. ஜி. பால் போன்ற பல பிரபலங்களின் உருவாக்கத்திற்கும் அவர்களது பணிகளுக்கும் கல்லூரி பங்களித்தது.  
இவர் கொச்சிக்கு இருப்புப்பாதையை கொண்டு வந்தார். சோரனூர்-கொச்சி துறைமுக இரயில்வே இவரது காலத்தில் தொடங்கப்பட்டது. 1914 இல் இவர் பதவி விலகினார். இது ஆங்கிலேயர்களுடனான ஒற்றுமையின்மை காரணமாகவும், உடல் நோய் காரணமாகவும் எனக்கூறப்படுகிறது. இவர் தனது பதவியைத் துறந்த நேரத்தில், கொச்சின் பாரதத்தின் வரைபடத்தில் ஒரு முற்போக்கான மற்றும் கௌரவமான மாநிலமாக மாறிவிட்டது. எனவே இவர் "நவீன கொச்சியின் தந்தை" என்று அழைக்கப்படுகிறார்.
# பதினைந்தாம் இராம வர்மா

## சொந்த வாழ்க்கை

இவர், இரண்டு முறை திருமணம் செய்து கொண்டார். இவரது முதல் மனையின் மரணம் காரணமாக இவர், திருச்சூர் வில்லடத்தைச் சேர்ந்த இட்டியானாத் குடும்பத்தைச் சேர்ந்த இத்தியானாத் மாடத்தில் பாருகுட்டி என்பவரை இரண்டாவது திருமணம் செய்து கொண்டார். பாருகுட்டி பின்னர் அவரது நேத்தியராம்மா (அரசிகளின் பட்டப் பெயர்) என அழைக்கப்பட்டார்.
# பதினைந்தாம் இராம வர்மா

## இறப்பு

சனவரி 1932 இல் திருச்சூரிலுள்ள இவரது கோடைகால இல்லத்தில் காலமானார். இவரது உடல் அரண்மனை மைதானத்தில் அரச மரியாதைக்காக அடக்கம் செய்யப்பட்டது. இவரது குடியிருப்பு இன்றைய கேரள வர்மா கல்லூரிக்கு அருகில் உள்ளது. வடவுகோடு, இராஜரிஷி நினைவு மேல்நிலைப்பள்ளி அல்லூர், இராஜரிஷி நினைவு மேல்நிலைப்பள்ளி என இவரது பெயர் கொச்சி மாநிலத்தில் உள்ள பல கல்வி நிறுவனங்களுக்கு வைக்கப்பட்டது.
# பெரிமாலிப்டைட்டு

**பெரிமாலிப்டைட்டு** *(Ferrimolybdite)* Fe<sup>3+</sup><sub>2</sub>(MoO<sub>4</sub>)<sub>3</sub>·8(H<sub>2</sub>O) என்ற குறியீட்டால் அடையாளப்படுத்துகிறது
# பெரிமாலிப்டைட்டு

## கண்டுபிடிப்பு

முதன் முதலாக 1914 ஆம் ஆண்டு பெரிமாலிப்டைட்டு உருசியாவில் கண்டறியப்பட்டது. இங்குள்ள சைபீரியா நிலப்பகுதியிலுள்ள காக்காசியா குடியரசின் அலெக்சீவ்சுகி சுரங்கத்தில் இது காணப்பட்டது. பெரிக் வகை இரும்பும் மாலிப்டினமும் கலந்திருப்பதால் பெரிமாலிப்டைட்டு என்ற பெயர் இக்கனிமத்திற்கு சூட்டப்பட்டது.  
தாதுப் படிவுகள் கொண்ட மாலிப்டினத்தின் ஆக்சிசனேற்ற விளைபொருளாக இயற்கையில் பெரிமாலிப்டைட்டு தோன்றுகிறது. பொதுவாக மாலிப்டினைட்டு, பைரைட்டு, சால்கோபைரைட்டு போன்ற கனிமங்கள் இதனுடன் சேர்ந்து காணப்படுகின்றன.
# தேசிய சேமிப்பு சான்றிதழ்கள் (இந்தியா)

**தேசிய சேமிப்பு சான்றிதழ்கள்**, (*National Savings Certificates*) *என்.எஸ்.சி* எனப் பிரபலமாக அறியப்படுவது இந்திய அரசாங்க சேமிப்பு பத்திரமாகும். இது முதன்மையாக இந்தியாவில் சிறிய சேமிப்பு மற்றும் வருமான வரி சேமிப்பு முதலீடுகளுக்குப் பயன்படுத்தப்படுகிறது. இது இந்தியா அஞ்சல் துறையின் அஞ்சல் சேமிப்பு திட்டத்தின் ஒரு பகுதியாகும்.  
இந்தியாவில் உள்ள எந்தவொரு தபால் நிலையத்திலிருந்தும் வயது வந்தவர் (அவரது/அவள் சொந்த பெயரில் அல்லது ஒரு சிறார் சார்பாக), சிறார், அறக்கட்டளை, அல்லது இரண்டு பெரியவர்கள் கூட்டாக முதலீடு செய்யலாம். இவை ஐந்து மற்றும் பத்து ஆண்டு முதிர்வு காலத்திற்கு வழங்கப்படுகின்றன. மேலும் கடன்களைப் பெறுவதற்கு பிணையமாக வங்கிகளுக்கு உறுதியளிக்க வழங்கலாம். வருமான வரிச் சட்டம், 1961இன் பிரிவு 80சிஇன் வரிச் சலுகையும் பெறலாம்.  
இந்தியாவில் இது போன்ற பிற அரசாங்க சேமிப்புத் திட்டங்கள் பின்வருமாறு: பொது சேமநல வருங்கால வைப்பு நிதி (பிபிஎஃப்), தபால் அலுவலகம் நிலையான வைப்புத்தொகை, தபால் அலுவலகம் தொடர்ச்சியான வைப்புத்தொகை. இந்தச் சான்றிதழ்கள் இந்தியாவின் சுதந்திரத்திற்குப் பிறகு 1950களில் தேசத்தைக் கட்டியெழுப்ப நிதி திரட்டுவதற்காக இந்திய அரசாங்கத்தால் பெரிதும் ஊக்குவிக்கப்பட்டன  
**மின்னணு சான்றிதழ்**  
ஏப்ரல் 1 2016 முதல் அச்சிடப்பட்ட சான்றிதழ் நிறுத்தப்பட்டு, மின்னணு பயன்முறை (மின் முறை) 'தேசிய சேமிப்பு சான்றிதழ்' வழங்கப்படுகிறது. சிபிஎஸ் அமைப்பு இந்த மின்-பயன்முறைக்கு முழுவதும் மாறும் வரை, வங்கிகள் மற்றும் தபால் நிலையங்கள் கணக்கு புத்தகத்தில் பதிவு செய்யப்பட்ட அச்சிடப்பட்ட சான்றிதழை வழங்கலாம்.
# திமசுக்கு ஆளுநரகம்

**திமிஷ்கு கவர்னரேட்** (*Damascus Governorate*, ** ) என்பது சிரியாவின் பதினான்கு ஆளுநரகங்களில் (மாகாணங்களில்) ஒன்றாகும். இது ரிஃப் டிமாஷ்க் ஆளுநரகத்தால் முழுமையாக சூழப்பட்டுள்ளது. இது சிரியாவின் தலைநகரான திமிஷ்கு நகரம் மற்றும் யர்மௌக் முகாமின் புறநகர்ப் பகுதிகளை மட்டுமே கொண்டுள்ளது.  
ஆளுநரகத்தின் பரப்பளவு 107 கி.மீ. <sup>2</sup> ஆகும். இது திமிஷ்கு நகரம் மற்றும் யர்மௌக் முகாம் ஆகியவற்றை உள்ளடக்கியது. இதன் மக்கள் தொகை 1,711,000 ஆகும்.
# திமசுக்கு ஆளுநரகம்

## நிலவியல்

திமிஷ்கு ஒரு பீடபூமியின் முக்கிய இடத்தில் உள்ளது. இது கடல் மட்டத்திலிருந்து 680 மீ (2,230) உயரத்தில் உள்ளது. மேலும் இது மத்தியதரைக் கடலில் இருந்து 80&nbsp;கி.மீ. (50&nbsp;mi) தொலைவி்ல் உள்ளது. ஆண்டி லெபனான் மலைகளில் உருவாகும பரடா ஆறானது இப்பகுதிக்கு நீர் வழங்குகிறது. சிரியாவிற்கும் லெபனானுக்கும் இடையிலான எல்லையாக உள்ள ஆண்டி லெபனான் மலைகள், மத்திய தரைக்கடல் கடலில் இருந்து வரும் காற்றைத் தடுத்து மழை பெய்விக்கிறது. இதனால் திமிஷ்கு பகுதி மழை மறைவு பிரதேசமாகி சில நேரங்களில் வறட்சிக்கு ஆளாகிறது. என்றாலும், பண்டைய காலங்களில் இது பராடா நதியால் வளம்பெற்றது. மலையில் பனி உருகுவதன் மூலம் வரும் மலை ஓடைகளிலிருந்து இந்த ஆறு நீர்பெறுகிறது. திமிஷ்கு நகரம் கௌட்டாவால் சூழப்பட்டுள்ளது, இது ஒரு நண்செய் வேளாண் நிலமாகும். அங்கு பல வகையான காய்கறிகள், தானியங்கள், பழங்கள் பண்டைய காலங்களிலிருந்து பயிரிடப்பட்டு வருகின்றது.  
ஆளுநரகம் 107 கி.மீ. <sup>2</sup>, பரப்பளவைக் கொண்டுள்ளது. இதில் 79 கி.மீ. <sup>2</sup> நகர்ப்புறமாகும் (திமிஷ்கு 77, யர்மௌக் முகாம் 2), மீதமுள்ளவை காசியோன் மலைப்பகுதி ஆகும்.
# திமசுக்கு ஆளுநரகம்

## காலநிலை

அண்டி லெபனான் மலைகளினால் மழை மறைவு பிரதேச விளைவு மற்றும் கடல் நீரோட்டங்களின் காரணமாக திமிஷ்கில் கோப்பென் காலநிலை வகைப்பாட்டில் குளிர் பாலைவன காலநிலை ( *BWk* ) நிலவுகிறது . குறைந்த ஈரப்பதத்துடன் கோடை காலம் வறண்டு வெப்பமாக இருக்கும். குளிர்காலம் குளிர்ச்சியாகவும் ஓரளவு மழையாகவும் இருக்கும்; பனிப்பொழிவு குறைவாக உள்ளது. ஆண்டு மழையளவு ஆகும். மழையானது அக்டோபர் முதல் மே வரை பொழிகிறது.
# தர்வா ஆளுநரகம்

**தர்ஆ ஆளுநரகம்** (*Daraa Governorate*, ** ) என்பது சிரியாவின் பதினான்கு ஆளுநரகங்களில் (மாகாணங்களில்) ஒன்றாகும். இது நாட்டின் தென்மேற்கில் அமைந்துள்ளது. ஆளுநரகம் 3,730 கி.மீ² பரப்பளவைக் கொண்டுள்ளது. இதன் எல்லைகளாக தெற்கே ஜோர்தான், மேற்கில் குனேத்ரா ஆளுநரகமும், இஸ்ரேலும், வடக்கே ரிஃப் டிமாஷ்க் ஆளுநரகம், கிழக்கில் அஸ்-சுவைடா ஆளுநரகம் ஆகியவை உள்ளன. ஆளுநரகத்தின் மக்கள் தொகை 998,000 (2010 மக்கள் தொகை கணக்கெடுப்பு மதிப்பீடு). ஆளுநரகத்தின் தலைநகரம் தாரா நகரம் ஆகும்.  
சிரிய உள்நாட்டுப் போரினால் ஆளுநரகம் முழுவதும் பல மோதல்கள் நிகழ்ந்துள்ளன.
# தர்வா ஆளுநரகம்

## மாவட்டங்கள்

இந்த ஆளுநரகம் மூன்று மாவட்டங்களாக ( மனாதிக் ) பிரிக்கப்பட்டுள்ளது. மாவட்டங்கள் மேலும் 17 துணை மாவட்டங்களாக ( நவாஹி ) பிரிக்கப்பட்டுள்ளன:  
- **தாரா மாவட்டம்** (8 துணை மாவட்டங்கள்)
- தாரா துணைப்பிரிவு
- போஸ்ரா துணை மாவட்டம்
- கிர்பெட் கசலே துணை மாவட்டம்
- அல்-ஷாஜாரா துணை மாவட்டம்
- டேல் துணை மாவட்டம்
- முசாயிரிப் துணை மாவட்டம்
- அல்-ஜிசா துணை மாவட்டம்
- அல்-முசேபிரா துணை மாவட்டம்  
- இஸ்ரா மாவட்டம் (6 துணை மாவட்டங்கள்)
- இஸ்ரா துணை மாவட்டம்
- ஜாசிம் துணை மாவட்டம்
- அல்-ஹிராக் துணை மாவட்டம்
- நாவா துணை மாவட்டம்
- அல்-ஷேக் மஸ்கின் துணை மாவட்டம்
- தசில் துணை மாவட்டம்
- அல்-சனமைன் மாவட்டம் (3 துணை மாவட்டங்கள்)
- அல்-சனமைன் துணை மாவட்டம்
- அல்-மஸ்மியா துணை மாவட்டம்
- கபாகிப் துணை மாவட்டம்
# எலிசபெத் ஓல்சென்

**எலிசபெத் சேஸ் ஓல்சன்** (பெப்ரவரி 16, 1989 , Elizabeth Chase Olsen) என்பவர் அமெரிக்க நாட்டு நடிகை ஆவார். இவர் 1993ஆம் ஆண்டு முதல் மார்த்தா மார்சி மே மார்லின் (2011), சைலண்ட் ஹவுஸ் (2011), லிபரல் ஆர்ட்ஸ் (2012), ஓல்ட் பாய் (2013), காட்சில்லா (2014) போன்ற பல வெற்றித் திரைப்படங்களில் நடித்துள்ளார்.  
இவர் 2015ஆம் ஆண்டு முதல் மார்வெல் திரைப் பிரபஞ்சம் கதாபாத்திரமான வாண்டா மாக்சிமோஃப் / ஸ்கார்லெட் விட்ச் என்ற மீநாயகன் கதாபாத்திம் மூலம் அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவென்ஜ்ர்ஸ் : இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் நடித்துள்ளார். 2021ஆம் ஆண்டு வாண்டாவிஷன் என்ற டிஸ்னி+ இணையத் தொடரிலும் நடித்துள்ளார்.
# எலிசபெத் ஓல்சென்

## ஆரம்ப கால வாழ்க்கை

ஓல்சன் பிப்ரவரி 16, 1989 அன்று கலிபோர்னியாவின் ஷெர்மன் ஓக்ஸில் பிறந்தார். இவருக்கு மேரி கேட் மற்றும் ஆஷ்லே என்ற இரட்டை சகோதரிகள் உண்டு. இவரது பெற்றோர்களான ஜார்னெட் மற்றும் டேவிட் ஆகியோர் 1996ஆம் ஆண்டு விவாகரத்து பெற்றனர். இவர் நோர்வே மற்றும் ஆங்கில வம்சாவளியை சேர்ந்தவர் ஆவார்.
# இந்தோனேசியாவின் மாகாணங்கள்

**மாகாணம்** அல்லது **புரோவின்ஸ்**; (ஆங்கிலம்: *Province* இந்தோனேசியம்: *Provinsi*) என்பது இந்தோனேசியாவின் முதல் நிலை நிர்வாகப் பிரிவாகும். இந்தோனேசிய சீர்திருத்த காலத்திற்கு முன்பு *(Post-Suharto era),* முதல்-நிலை மாநிலப் பகுதிகள் (இந்தோனேசியம்: *provinsi daerah tingkat I*) என்று அழைக்கப்பட்டன.  
ஒரு மாகாணம், ஓர் ஆளுநர்; மற்றும் ஒரு பிராந்திய சட்டமன்ற அமைப்பு (ஆங்கிலம்: *Regional Legislative Body;* இந்தோனேசியம்: *Dewan Perwakilan Rakyat Provinsi)* ஆகியவற்றைக் கொண்ட உள்ளாட்சி அரசாங்கத்தைக் கொண்டிருக்கும்.  
மாகாணங்களின் அரசாங்கங்கள் *(Provincial Governments)* தங்கள் சொந்த அரசாங்க விவகாரங்களை ஒழுங்குபடுத்தவும் நிர்வகிக்கவும் அதிகாரம் கொண்டவை. இந்தோனேசியாவில் தற்போது 38 மாகாணங்கள் உள்ளன. எதிர்காலத்தில் மாகாண அளவிலான நகரமான நுசந்தரா *(Nusantara)*, அதிகாரப்பூர்வமாக 39-ஆவது மாகாணமாக அறிவிக்கப்பட்ட உள்ளது.
# இந்தோனேசியாவின் மாகாணங்கள்

## இந்தோனேசிய நிர்வாக உட்பிரிவுகள்

இந்தோனேசிய நிர்வாக உட்பிரிவுகள், ஆங்கிலம்: *Subdivisions of Indonesia;* இந்தோனேசியம்: *Pembagian Administratif Indonesia*) என்பது இந்தோனேசியாவின் நிர்வாகப் பிரிவுகள்; நான்கு நிலைகளில் பிரிக்கப்பட்டுள்ளதைக் குறிக்கிறது.  
- முதலாம் நிலை: **மாகாணம்** அல்லது **புரோவின்ஸ்**; (ஆங்கிலம்: *Province* இந்தோனேசியம்: *Provinsi*)
- இரண்டாம் நிலை : **பிராந்தியம்** அல்லது **ரீசன்சி**; **மாநகரம்**; (ஆங்கிலம்: *Regency*; *City* இந்தோனேசியம்: *Kabupaten*; *Kota*)
- மூன்றாம் நிலை : **மாவட்டம்** (ஆங்கிலம்: *District* இந்தோனேசியம்: *Kecamatan, Distrik, Kapanewon, Kemantren*)
- நான்காம் நிலை : **கிராமம்** அல்லது **துணை மாவட்டம்** (ஆங்கிலம்: *Village/Subdistrict* இந்தோனேசியம்: *Desa / Kelurahan*)
# இந்தோனேசியாவின் மாகாணங்கள்

## பின்னணி

ஒரு மாகாணத்தின் ஆளுநரும்; உள்ளூர் பிரதிநிதி அமைப்புகளின் உறுப்பினர்களும்; ஐந்தாண்டு காலத்திற்கு மக்களின் வாக்குகளின் மூலம் தேர்ந்தெடுக்கப் படுகிறார்கள்; ஆளுநர்கள் இரண்டு தவணை மட்டுமே பணியாற்ற முடியும்.
# இந்தோனேசியாவின் மாகாணங்கள்

## தற்போதைய மாகாணங்கள்

இந்தோனேசியாவில் 38 மாகாணங்கள் உள்ளன. அவற்றில் ஐந்து மாகாணங்கள் சிறப்புத் தரத்தைக் கொண்டுள்ளன:
- அச்சே மாகாணத்தின் பிராந்தியச் சட்டமாக சரீஆச் சட்டம் நடைமுறையாவதற்காகும்.
- ஜகார்த்தா தலைநகரம்.
- யோகியாக்கார்த்தா சிறப்புப் பகுதி அதன் பரம்பரை ஆளுநராக சுல்தான் அமங்குவுவோனோவையும் பரம்பரைத் துணை ஆளுநராக பாக்கு அலாமையும் கொண்டிருக்கிறது.
- பப்புவா தன்னாட்சி முறையை நடைமுறையாக்குகிறது.
- மேற்கு பாப்புவா தன்னாட்சி முறையை நடைமுறையாக்குகிறது.  
மாகாணங்கள் அலுவல் முறையாக ஏழு புவியியல் அலகுகளாகக் குழுவாக்கப்படுகின்றன.
# இந்தோனேசியாவின் மாகாணங்கள்

## புவியியல் அலகுகள்

இந்தோனேசியாவின் மாகாணங்கள், புள்ளிவிவரங்கள் மற்றும் தேசிய திட்டமிடல் நோக்கங்களுக்காக **ஏழு** புவியியல் அலகுகளாகத் தொகுக்கப்பட்டுள்ளன. ஆனாலும் அவற்றுக்கு நிர்வாகச் செயல்பாடுகள் எதுவும் வழங்கப்படவில்லை.  
| புவியியல் அலகு | மாகாணங்கள் | மக்கள் தொகை
(2024) | மிகப்பெரிய
நகரம் | உயரமான
இடம் |  |
| --- | --- | --- | --- | --- | --- |
| **சுமாத்திரா** | அச்சே, பாங்கா பெலித்தோங் தீவுகள், பெங்கூலு, ஜாம்பி பிரிவு, லாம்புங், வடக்கு சுமாத்திரா, ரியாவு, இரியாவு தீவுகள், தெற்கு சுமாத்திரா மாகாணம், மேற்கு சுமாத்திரா | 61,515,800 | மேடான் | கெரிஞ்சி மலை
3,805 மீ (12484 அடி) |  |
| **ஜாவா** | பண்டென் மாகாணம், நடுச் சாவகம், கிழக்கு சாவகம், ஜகார்த்தா, யோகியாக்கார்த்தா சிறப்புப் பகுதி, மேற்கு சாவகம் | 156,927,800 | ஜகார்த்தா | செமேறு மலை
3,678 மீ (12067 அடி) |  |
| **சிறு சுண்டா தீவுகள்** | பாலி, மேற்கு நுசா தெங்காரா, கிழக்கு நுசா தெங்காரா | 15,735,300 | தென்பசார் | ரிஞ்சனி மலை
3,726 மீ (12,224 அடி) |  |
| **கலிமந்தான்** | மத்திய கலிமந்தான், கிழக்கு கலிமந்தான், வடக்கு கலிமந்தான், தெற்கு கலிமந்தான், மேற்கு கலிமந்தான் | 17,564,300 | சமாரிண்டா | புக்கிட் பாக்கா புக்கிட் ராயா
2,278 மீ (7,474 அடி) |  |
| **சுலாவெசி** | மத்திய சுலாவெசி, கோருந்தாலோ, வடக்கு சுலாவெசி, தெற்கு சுலாவெசி, தென்கிழக்கு சுலாவெசி, மேற்கு சுலாவெசி | 20,811,100 | மக்காசார் | இலத்திமோஜோங்
3,478 மீ (11,411 அடி) |  |
| **மலுக்கு தீவுகள்** | மலுக்கு மாகாணம், வடக்கு மலுக்கு மாகாணம் | 3,301,200 | அம்போன் | பினாயா மலை
3,027 மீ (9,931 அடி) |  |
| **மேற்கு நியூ கினி** | மத்திய பப்புவா, மேல்நில பப்புவா, பப்புவா மாநிலம், தெற்கு பப்புவா, தென்மேற்கு பப்புவா, மேற்கு பாப்புவா (மாகாணம்) | 5,748,400 | ஜெயபுரா | புன்சாக் ஜெயா
4,884 மீ (16,024 அடி) | } |
# ஜாக் ஷாஃபர்

**ஜாக் ஷாஃபர்** என்பவர் அமெரிக்க நாட்டு திரைப்பட இயக்குநர், தயாரிப்பாளர் மற்றும் திரைக்கதை ஆசிரியர் ஆவார். இவர் 2009 ஆம் ஆண்டில் 'டைமர்' என்ற திரைப்படத்தின் மூலம் திரைப்படத்துறைக்கு அறிமுகமானார். மார்வெல் திரைப் பிரபஞ்சம் திரைப்படங்களான கேப்டன் மார்வெல் மற்றும் பிளாக் விடோவ் போன்ற திரைப்படங்க்ளில் திரைக்கதை ஆசிரியரியராக பணிபுரிந்தார். 2021 ஆம் ஆண்டு மார்வெல் திரைப் பிரபஞ்சம் டிஸ்னி+ தொடரான வாண்டாவிஷன் என்ற தொடரை திரைக்கதை ஆசிரியரியராக மற்றும் தயாரிப்பாளராக பணியாற்றியுள்ளார்.
# ஜாக் ஷாஃபர்

## திரைப்படங்கள்

| ஆண்டு | திரைப்படம் | இயக்குநர் | திரைக்கதை ஆசிரியர் | தயாரிப்பாளர் | குறிப்புகள் |
| --- | --- | --- | --- | --- | --- |
| 2009 | டைமர் | அறிமுகம் |  |  |  |
| 2017 | பிரோஸின் | குறும்படம் |  |  |  |
| 2019 | கேப்டன் மார்வெல் | ஜெனீவா ராபர்ட்சன்-டுவாரெட், அன்னா போடன் & ரியான் ஃப்ளெக் உடன் இணைந்து எழுதினார். |  |  |  |
| 2019 | தி ஹஸ்டில் | ஸ்டான்லி ஷாபிரோ, பால் ஹென்னிங் மற்றும் டேல் லானர் உடன் இணைந்து எழுதினார் |  |  |  |
| 2021 | பிளாக் விடோவ் | நெட் பென்சன் மற்றும் எரிக் பியர்சன் உடன் இணைந்து எழுதினார். | } |  |  |
# ஜாக் ஷாஃபர்

## தொடர்கள்

| ஆண்டு | திரைப்படம் | இயக்குநர் | திரைக்கதை ஆசிரியர் | தயாரிப்பாளர் | குறிப்புகள் |
| --- | --- | --- | --- | --- | --- |
| - | 2021 | வாண்டாவிஷன் | டிஸ்னி+ | } |  |
# சில்லுனு ஒரு காதல் (தொலைக்காட்சித் தொடர்)

**சில்லுனு ஒரு காதல்** என்பது சனவரி 4, 2021 முதல் கலர்ஸ் தமிழ் தொலைக்காட்சியில் திங்கள் முதல் சனி வரை இரவு 9:30 மணிக்கு ஒளிபரப்பாகும் காதல் பின்னணியை கொண்ட தொலைக்காட்சி நாடகத் தொடர் ஆகும். இது கலர்ஸ் மராத்தி மொழித் தொடரான 'ராஜா ராணிச்சி கா ஜோடி' என்ற தொடரின் மறு ஆக்கம் ஆகும்.  
இந்த தொடரில் போலீஸ் அதிகாரியாக 'சமீர் அஹமத்து' என்பவர் சூர்யா குமார் என்ற கதாபாத்திரத்தில் நடிக்க இவருக்கு 'தர்ஷினி' என்பவர் கயல்விழி என்ற கதாபாத்திரத்தில் நடிக்கின்றார்.
# சில்லுனு ஒரு காதல் (தொலைக்காட்சித் தொடர்)

## கதை சுருக்கம்

இந்த தொடரின் கதை கிராமத்தை சேர்த்த கயல்விழி என்ற துடிதுடிப்பன் இளம் பெண்ணான கயல், போலீஸ் வேலை தான் கெத்து அதுதான் சிறந்தது என்று கருதிகிறாள். ஒரு இளம் நேர்மையான ஐபிஎஸ் அதிகாரியான சூர்யா குமார் என்பவரை சந்திக்கிறாள், அவரை பார்த்த நொடியில் இருந்து அவர் மீது காதல் வசப்படுகின்றார்.  
அதன்பிறகு அவரோடு தொடர்ந்து இருப்பதற்காக தளராத விடாமுயற்சியையும், தேடலையும் மேற்கொள்ளும் கயல் தனது தீவிர முயற்சியில் வெற்றி கண்டு கயல்விழியை சூர்யகுமார் திருமணம் செய்கிறார். குடும்ப வாழ்க்கையைத் தொடங்கும் இந்த இளம் தம்பதியினரின் வாழ்க்கை காதலும் பரபரப்பும் நிறைந்த திருமண வாழ்க்கையாக அமைகிறது.  
இது ஒரு துடிப்பானஇளம் வயது பெண்ணிற்கும் ஒரு இளம், நேர்மையான போலீஸ் அதிகாரியான சூர்யாவுக்கும் இடையே நிகழும் தினசரி சந்திப்புகள் மற்றும் நிகழ்வுகளை அழகான காதல் வடிவில் இது சித்தரிக்கிறது.
# சில்லுனு ஒரு காதல் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- சமீர் அஹமத்து - 'ஐபிஎஸ்' சூர்யா குமார்
- ஒரு நேர்மையான ஐபிஎஸ் அதிகாரி.
- தர்ஷினி - கயல்விழி
- சுட்டித்தனம் நிறைந்த பெண்.
# சில்லுனு ஒரு காதல் (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

#### துணை கதாபாத்திரம்

- சம்யுதா கிரண் -
- ஸ்ரீலதா - கல்யாணி
- பரதுஷா -
# சில்லுனு ஒரு காதல் (தொலைக்காட்சித் தொடர்)

## நடிகர்களின் தேர்வு

இது ஒரு காதல்தொடர் ஆகும். இந்த தொடரில் புதுமுக நடிகரான 'சமீர் அஹமத்து' என்பவர் சூர்யா குமார் என்ற கதாபாத்திரத்தில் நடிக்கின்றார். இவர் 2019 ஆம் ஆண்டு மிஸ்டர் தமிழ்நாடு என்ற போட்டியில் பங்குபெற்று வெற்றியாளராக வந்தவர் என்பது குறிப்பிடத்தக்கது. இவருக்கு ஜோடியாக கன்னட தொலைக்காட்சி நடிகையான 'தர்ஷினி' என்பவர் கயல்விழி என்ற கதாபாத்திரத்தில் நடிக்கின்றார். இவர்களுடன் சம்யுதா கிரண், ஸ்ரீலதா, பரதுஷா போன்ற பலர் முக்கியக் கதாபாத்திரத்தில்நடிக்கிறார்கள்.
# சில்லுனு ஒரு காதல் (தொலைக்காட்சித் தொடர்)

## சர்வதேச ஒளிபரப்பு

- இந்த தொடரை கலர்ஸ் தமிழ் மற்றும் கலர்ஸ் தமிழ்எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
- இந்த தொடரின் அத்தியாயங்கள் ஊட் என்ற இணைய மூலமாகவும் பார்க்க முடியும்.
# வாட் இப்...?

**வாட் இப்...?** என்பது 2021 ஆம் ஆண்டு வெளியான அமெரிக்க நாட்டு இயங்குபட மீநாயகன் தொலைக்காட்சி தொடர் ஆகும். இந்த தொடரை இதே பெயரான மார்வெல் காமிக்ஸ் தொடரை அடிப்படையாகக் கொண்டு டிஸ்னி+ ஓடிடி தளத்திற்காக 'ஏ.சி. பிராட்லி' என்பவர் உருவாக்கியுள்ளார்.  
இந்த தொடர் மார்வெல் திரைப் பிரபஞ்ச படங்களின் முக்கிய தருணங்கள் வித்தியாசமாக நிகழ்ந்தால் என்ன நடக்கும் என்பதை இது ஆராய்கிறது. இந்த தொடரை மார்வெல் ஸ்டுடியோஸ்நிறுவனம் தயாரிக்கிறது. இந்த நிறுவனம் அவர்களின் சொந்த தயாரிப்பு நிறுவனமாக மாறிய பின்னர் அவர்கள் தயாரிக்கும் முதல் இயங்குபடம் தொடராகும். 'ஏ.சி. பிராட்லி' என்பவர் இந்த தொடரின் தலைமை எழுத்தாளராக பணியாற்றுகிறார் மற்றும் 'பிரையன் ஆண்ட்ரூஸ்' என்பவர் இயக்குகிறார்.  
இந்த தொடரை விவரிக்கும் நபராக ஜெப்ரி ரைட் என்பவர் நடிக்கிறார். செப்டம்பர் 2018 ஆம் ஆண்டில் மார்வெல் ஸ்டுடியோஸ் நிறுவனம் டிஸ்னி+ க்காக பல வரையறுக்கப்பட்ட ஓடிடி தளத் தொடர்களை உருவாக்கி வருகிறது. மேலும் வாட் இப்...? என்ற வரைகதை தொடரை இயக்கப்போவதாக முதன் முதலில் மார்ச் 2019 இல் தெரிவிக்கப்பட்டது. இந்தத் தொடர் பற்றிய தகவல்கள் ஒரு மாதத்திற்குப் பிறகு அதிகாரப்பூர்வமாக அறிவிக்கப்பட்டது, இந்தத் தொடரில் பல கதாபாத்திரங்களுக்கு படங்களில் சித்தரிக்கும் நடிகர்களால் குரல் கொடுக்கப்பட உள்ளன.  
வாட் இப்...? இன் முதல் பருவம் 11 ஆகத்து 2021 ஆம் ஆண்டு வரை ஒளிபரப்பானது, மேலும் இது 9 அத்தியாயங்களைக் கொண்டிருந்தது. இது மார்வெல் திரைப் பிரபஞ்சத்தின் நான்காம் கட்டத்தின் ஒரு பகுதியாக உருவாக்கப்பட்டது. இந்த தொடரின் இரண்டாவது பருவம் மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதியாக டிசம்பர் 22, 2023 அன்று திரையிட திட்டமிடப்பட்டுள்ளது, அதன் ஒன்பது அத்தியாயங்கள் ஒவ்வொன்றும் டிசம்பர் 30 வரை தினமும் வெளியிடப்படுகிறது.  
இந்தத் தொடர் பொதுவாக நேர்மறையான விமர்சனங்களைப் பெற்றது, குரல் நடிப்பு, இயங்குபடம், கதைக்களம் மற்றும் காட்சிகள் ஆகியவற்றிற்காகப் பாராட்டப்பட்டது, இருப்பினும் அத்தியாயங்களின் நீளம் மற்றும் எழுத்து சில எதிர்மறையான விமர்சனங்களைப் பெற்றது. இந்த மூன்றாவது பருவம், மார்வெல் ஜோம்பிஸ் என்ற தலைப்பிலான வழித்தொடரும் உருவாக்கத்தில் உள்ளன.
# வாட் இப்...?

## பருவங்கள்

### பருவம் 2

**வாட் இப்...?** தொடரின் இரண்டாம் பாகம் 22 திசம்பர் 22 2023 முதல் 30 திசம்பர் 2023 வரை டிஸ்னி+ ஒளிபரப்பானது. இந்தத் தொடரில் ஜெப்ரி ரைட் என்பவர் வாட்சராக நடித்தார், இவர் தொடரை விவரிக்கிறார், மேலும் பல மார்வெல் திரைப் பிரபஞ்சம் திரைப்பட நடிகர்கள் தங்கள் பாத்திரங்களை மறுபரிசீலனை செய்கிறார்கள்.
# வாட் இப்...?

## பருவங்கள்

### பருவம் 3

**வாட் இப்...?** தொடரின் மூன்றாம் பாகம் 22 திசம்பர் 2024 முதல் 29 திசம்பர் 2023 வரை டிஸ்னி+ ஒளிபரப்பாகி, 8 அத்தியங்களுடன் நிறைவு பெற்றது.
# டிஸ்னி இயங்குதள விநியோகம்

**டிஸ்னி இயங்குதள விநியோகம்** (Disney Platform Distribution) என்பது 1987 ஆம் ஆண்டு ஆரம்பிக்கப்பட்ட டிஸ்னி ஊடகம் மற்றும் பொழுதுபோக்கு விநியோக நிறுவனத்துடன் தொடர்புடைய ஒரு வணிக விநியோக நிறுவனம் ஆகும். இது நேரடி நுகர்வோர் சேவைகள், நேரடி ஊடகங்களுக்கான விநியோகம், இணை சந்தைப்படுத்தல் மற்றும் இணைப்பு தொடர்பான வணிக நடவடிக்கைள் போன்றவற்றை மூன்றாம் தரப்பு ஊடக விற்பனை நிறுவனத்துடன் நிர்வகிக்கிறது.
# பதினேழாம் இராமவர்மா

**பதினேழாம் இராமவர்மா** (Rama Varma XVII) (1861 - 23 மே 1941) இவர் 25 மார்ச் 1932 முதல் 23 மே 1941 வரை கொச்சி இராச்சியத்தின் ஆட்சியாளராக இருந்தார்.
# பதினேழாம் இராமவர்மா

## ஆட்சி

பதினாறாம் இராம வர்மாவின் இறப்பிற்குப் பின் இவர்அரியணை ஏறினார். இவரது ஆட்சிக் காலத்தில் கொச்சி துறைமுகம் விரிவுபடுத்தப்பட்டது. மேலும், எர்ணாகுளம் உயர் நீதிமன்றம் நிறுவப்பட்டது. இவர் மத மற்றும் ஆன்மீக விஷயங்களிலும் மிகுந்த ஆர்வம் காட்டினார்.
# பதினேழாம் இராமவர்மா

## இறப்பு

இராம வர்மா 23 மே 1941 அன்று கேரளத்தின் எர்ணாகுளம் மாவட்டத்திலுள்ள சொவ்வரையில் இறந்தார்.
# ஆறாம் கேரள வர்மன்

**ஆறாம் கேரள வர்மா** (Kerala Varma VI) ( 1863 - 13 அக்டோபர் 1943) இவர் 23 மே 1941 முதல் 23 அக்டோபர் 1943 வரை கொச்சி இராச்சியத்தின் ஆட்சியாளராக இருந்தார்.
# ஆறாம் கேரள வர்மன்

## ஆட்சி

பதினெட்டாம் இராமர்மாவின் இறப்பிற்குப் பின் இவர் அரியணை ஏறினார். பதினாறாம் இராம வர்மாவின்<nowiki/>தம்பியான இவர் பிரபலமாக மிதுக்கன் தம்புரான் என்று அழைக்கப்பட்டார். இவருடைய ஆட்சியின் போது தான் ஒரு இந்திய சுதேச மாநிலத்தில் முதல் முறையாக உணவு விநியோக முறை அறிமுகப்படுத்தப்பட்டது. இவர் ஆயுர்வேத மருத்துவத்தில் சிறந்த அறிஞராக இருந்தார்.
# ஆறாம் கேரள வர்மன்

## தனிப்பட்ட வாழ்க்கை

இவர், மிதுக்கன் தம்புரான் என்று பிரம்பலமாக அறியப்பட்டார். இவரது அவரது மனைவி இலட்சுமிகுட்டி நேத்தியாரம்மா இராதா லட்சுமி விலாச இசை நிறுவனத்தை நிறுவினார். இது இன்று திருப்பூணித்துறையில் ஆர்.எல்.வி இசை மற்றும் நுண்கலை கல்லூரியாக மாறியுள்ளது. இவர்களுக்கு கிருஷ்ண மேனன், கிரிஜவல்லபன் மேனன், ரகுநந்தனன் மேனன் மற்றும் சுகுமார மேனன் என்ற நான்கு மகன்களும், இராதா என்ற ஒரு மகளும் இருந்தனர். இராணுவத்தில் தளபதி பதவியில் இருந்த இவரது நான்காவது மகன் சுகுமார மேனன், மராயில் நானு மேனனின் மகள் பாரதி குட்டி என்பவரை மணந்தார்.
# ஆறாம் கேரள வர்மன்

## இறப்பு

இவர் திருப்பூணித்துறையில் 1943 அக்டோபர் 23 அன்று இறந்தார்.
# கிசான் விகாசு பத்திரம்

**கிசான் விகாசு பத்திரம்** *(Kisan Vikas Patraஎ)* ன்பது ஒரு சேமிப்பு சான்றிதழ் திட்டமாகும். இது 1988ஆம் ஆண்டில் இந்தியா அஞ்சல் துறையில் முதன்முதலில் தொடங்கப்பட்டது. ஆரம்பக் காலங்களில் இது வெற்றிகரமாக இருந்தது. இந்திய அரசு சியாமளா கோபிநாத்தின் மேற்பார்வையில் ஒரு குழுவை அமைத்தது இத்திட்டம் குறித்து பரிந்துரையினை கோரியது. இத்திட்டம் தவறாகப் பயன்படுத்தப்பட வாய்ப்புள்ளதாக இந்த குழு அரசாங்கத்திற்குப் பரிந்துரை செய்தது. இதன் அடிப்படையில் இத்திட்டத்தை இந்திய அரசு 2011ல் நிறுத்தி வைத்தது. பின்னர் புதிய அரசாங்கம் 2014இல் மீண்டும் தொடங்கியது.  
கீழ்கண்டவர்கள் கிசான் விகாசு பத்திரத்தினை பெறலாம்:  
- வயது வந்த ஒருவர் தனது சொந்த பெயரில், அல்லது மைனர் சார்பாக
- அறக்கட்டளை
- இரண்டு பெரியவர்கள் கூட்டாக
# கிசான் விகாசு பத்திரம்

## முதலீட்டு வரம்புகள்

கிசான் விகாசு பத்திரச் சான்றிதழ்கள் ரூ 1000, ரூ 5000, ரூ .10000 மற்றும் ரூ .50000 ஆகிய பிரிவுகளில் கிடைக்கின்றன. முதலீடு செய்யக்கூடிய குறைந்தபட்ச தொகை ரூ. 1000மாக இருப்பினும், இதில் முதலீடு செய்ய அதிகபட்ச வரம்பு இல்லை.
# கிசான் விகாசு பத்திரம்

## வரி சலுகைகள்

கிசான் விகாசு பத்திர முதலீட்டாளருக்கு எந்த வருமான வரிச் சலுகைகளையும் வழங்கப்படவில்லை. முதலீட்டில் 80Cன் கீழ் எந்தவொரு விலக்கையும் கோரவோ அல்லது முதிர்வு/திரும்பப் பெறும்போது பெறப்பட்ட வட்டிக்கு வரி விலக்கோ கிடையாது. எவ்வாறாயினும், முதிர்ச்சியடைந்தவுடன் திரும்பப் பெறுதலின்போது மூலத்தில் (டி.டி.எஸ்) வரி குறைப்பிலிருந்து விலக்கு அளிக்கப்படுகிறது.
# கிசான் விகாசு பத்திரம்

## வட்டி வருமானம்

கிசான் விகாஸ் பத்திரத்தில் முதலீடு செய்யப்பட்ட தொகை (முதன்மை) தற்போதுள்ள வட்டி விகிதத்தின்படி 124 மாதங்களில் இரட்டிப்பாகும். அக்டோபர் 1, 2021 முதல் டிசம்பர் 31 2021 வரை வட்டி விகிதம் 6.9% ஆகக் குறைக்கப்பட்டுள்ளது.
# கிசான் விகாசு பத்திரம்

## திரும்பப் பெறுதல்

கிசான் விகாஸ் பத்திரத்தின் முதலீட்டினை 124 மாதங்களுக்குப் பிறகு (10 ஆண்டுகள் மற்றும் 04 மாதங்கள்) திரும்பப் பெறலாம். இதன் முதிர்வு காலம் 2 ஆண்டுகள் 6 மாதங்கள் (30 மாதங்கள்). இப்பத்திரத்தினை முன்கூட்டியே காசாக்க இயலாது. பத்திர தாரர் இறக்க நேரிட்டாலோ அல்லது நீதிமன்ற உத்தரவின் பேரில் முதலீடு திரும்பப் பெற இயலும்.
# ஹமா ஆளுநரகம்

**ஹமா கவர்னரேட்** (*Hama Governorate* ) என்பது சிரியாவின் 14 ஆளுநரகங்களில் ஒன்றாகும். இது மேற்கு-மத்திய சிரியாவில் அமைந்துள்ளது. இதன் எல்லைகளாக தெற்கே இதுலிபு மற்றும் அலெப்போ ஆளுநரகங்கள், மேற்கில் ரக்கா ஆளுநரகம், வடக்கே ஹோம்ஸ் ஆளுநரகம், கிழக்கில் டார்டஸ் மற்றும் அலலாதகியா ஆளுநரகம் ஆகியவை உள்ளன. சர்வதேச எல்லை இல்லாத ஒரே ஆளுநரகம் ( டமாஸ்கஸைத் தவிர ) இதுதான். இதன் பரப்பளவு 8,844 கி.மீ. <sup>2</sup> முதல்&nbsp; 8,883&nbsp;கி.மீ. <sup>2</sup>, வரை வேறுபடுகின்றன. இதன் தலைநகரம் ஹமா நகரம் ஆகும்.
# ஹமா ஆளுநரகம்

## வரலாறு

### தொல்லியல் தளங்கள்

- அல் குபேஸ் - இடைக்கால கோட்டையகம்
- அபமியா - கிரேகோ-ரோமன் நகரம்
- போர்ஸி கோட்டையகம் - பைசாந்திய கோட்டையகம்
- மஸ்யாஃப் கோட்டையகம் - இடைக்கால கோட்டையகம்
- ஷ்மிஸ் - அய்யூபிட் கோட்டையகம்
- டெல் ஆஷர்னேஷ் - வெண்கல கால தொல்லியல் தளம்
- டெல் கர்கூர் - பண்டைய குடியேற்றம்
# ஹமா ஆளுநரகம்

## வரலாறு

### நவீன சிரியா

ஹமா வரலாற்று ரீதியாக அசத் ஆட்சிக்கு எதிரான ஒரு மையமாக இருந்து வருகிறது. மேலும் இது 1970 களின் பிற்பகுதியிலிருந்து 1980 களின் முற்பகுதி வரை அரசாங்கத்துக்கு எதிரான எழுச்சியை அடக்கும் விதமாக அரசாங்கத்தால் நிகழ்த்தப்பட்ட 1982 ஹமா படுகொலையின் மையமாக இருந்தது.
# ஹமா ஆளுநரகம்

## வரலாறு

### சிரிய உள்நாட்டுப் போர்

2011 ல் அசாத் எதிர்ப்பு ஆர்ப்பாட்டங்கள் பலவற்றைக் கண்ட நகரங்களில் இந்த நகரமும் ஒன்றாகும். இவற்றை வன்முறையால் அடக்க முற்பட்டது இறுதியில் உள்நாட்டுப் போர் வெடிக்க காரணமாயிற்று. இருந்த போதிலும், மோதலின் ஆரம்ப ஆண்டுகளில் ஆளுநரகத்தின் வடமேற்கில் சில பகுதிகளைத் தவிர்த்து, பெரும்பாலான பகுதிகள் சிரிய அரசாங்கத்தின் கட்டுப்பாட்டில் உள்ளன. ஆளுநரகத்தின் கிழக்கு பாலைவனப் பகுதிகள் 2016 க்குள் இஸ்லாமிய அரசு ஈராக் மற்றும் லெவண்டின் கட்டுப்பாட்டின் கீழ் வந்தன. ஆனால் 2017 செப்டம்பருக்குள் சிரிய இராணுவம் அவர்களை வெளியேற்றியது.
# ஹமா ஆளுநரகம்

## நிலவியல்

ஆளுநரகத்தின் மேற்கு பகுதிகள் சிரிய கடலோர மலைத்தொடரின் (நுசாயிரியா மலைகள்) உள்ள பகுதியாகும். அவை வடக்கு, தெற்காக நீண்டுள்ளன. கிழக்கே ஏறக்குறைய மலைகளுக்கு இணையாக அல்-காப் சமவெளி உள்ளது. அதன் வழியாக ஓரோண்டஸ் ஆறு பாய்கிறது. ஹமா நகரம் இந்த ஆற்றங்கரையில் அமைந்துள்ளது. ஆளுநரகத்தின் மத்திய மற்றும் கிழக்கு பகுதிகள் சமவெளியான பாலைவன நிலப்பரப்பைக் கொண்டுள்ளது.
# ஹமா ஆளுநரகம்

## நிலவியல்

### குடியிருப்புகள்

மாகாண தலைநகரமாக ஹமா நகரம் உள்ளது. மேலும் பிற முக்கிய ஊர்களாக அகாகிர், அல்-ஹம்ரா, அல் கஸ்தால், அல்-சான், அகரிப், சஃபியாக, தம்மசா, இத்ரியா, காஃப்ர் புஹூம், கர்னாஸ், மஹார்தா, மஸ்யாஃப், முராக், கலாத் அல்-மதிக், கஸ்ர் இப்னு வார்டன், சபுரா, துர்க்கியில் ஷேக் ஹிலால், ஷைத்தலுன், சூரன் மற்றும் தயிபட். ஆகியவை உள்ளன.
# ஹமா ஆளுநரகம்

## நிலவியல்

### மாவட்டங்கள்

ஆளுநரகம் ஐந்து மாவட்டங்களாக ( மனாதிக் ) பிரிக்கப்பட்டுள்ளது. மாவட்டங்கள் மேலும் 22 துணை மாவட்டங்களாக ( நவாஹி ) பிரிக்கப்பட்டுள்ளன:
<sup data-ve-ignore="true">&#x5B; *<span title="This claim needs references to reliable sources. (March 2020)">மேற்கோள் தேவை</span>* &#x5D;</sup>  
- * 'ஹமா மாவட்டம்' * (4 துணை மாவட்டங்கள்)
- ஹமா துணை மாவட்டம்
- சூரன் துணை மாவட்டம்
- ஹிர்ப்னாஃப்ஸா துணை மாவட்டம்
- அல்-ஹம்ரா துணை மாவட்டம்
- மஸ்யாஃப் மாவட்டம் (5 துணை மாவட்டங்கள்)
- மஸ்யாஃப் துணை மாவட்டம்
- ஜுப் ராம்லா துணை மாவட்டம்
- அவ்ஜ் துணை மாவட்டம்
- அய்ன் ஹலகிம் துணை மாவட்டம்
- வாடி அல்-உயுன் துணை மாவட்டம்
- மகார்தா மாவட்டம் (3 துணை மாவட்டங்கள்; a.k.a. மர்தே, முஹார்தே)
- மஹார்தா துணை மாவட்டம்
- காஃப்ர் ஜிதா துணை மாவட்டம்
- கர்னாஸ் துணை மாவட்டம்  
- சலாமியா மாவட்டம் (5 துணை மாவட்டங்கள்)
- சலாமியா துணை மாவட்டம்
- பாரி ஷர்கி துணை மாவட்டம்
- அல்-சான் துணை மாவட்டம்
- சபுரா துணை மாவட்டம்
- உக்கிரிபட் துணை மாவட்டம்
- அல்-சுகைலபியா மாவட்டம் (5 துணை மாவட்டங்கள்)
- அல்-சுகைலபியா துணை மாவட்டம்
- டெல் சல்ஹாப் துணை மாவட்டம்
- அல்-சியாரா துணை மாவட்டம்
- சதா துணை மாவட்டம்
- கலாத் அல்-மடிக் துணை மாவட்டம்
# ஹமா ஆளுநரகம்

## மக்கள் வகைப்பாடு

2004 சிரிய மக்கள் தொகை கணக்கெடுப்பின்படி மக்கள் தொகையானது 1,385,000 என்று இருந்தது.  
ஆளுநரகத்தில் சுன்னி முஸ்லிம்கள் 61% , அலவைட்ஸ் (19%), இஸ்மாயிலிகள் (12%), கிறிஸ்தவர் (7%), சியா முஸ்லிம்கள் (1%) உள்ளனர்.
# ஹோம்ஸ் ஆளுநரகம்

**ஹோம்ஸ் கவர்னரேட்** (*Homs Governorate*, ) என்பது சிரியாவின் பதினான்கு ஆளுநரகங்களில் (மாகாணங்களில்) ஒன்றாகும். இது மத்திய சிரியாவில் அமைந்துள்ளது. இதன் பரப்பளவு முதல் வரை என பல்வேறு தரவுகளில் வேறுபடுகிறது. இது புவியியல் ரீதியாக சிரியாவின் மிகப்பெரிய ஆளுநரகமாகும். ஹோம்ஸ் கவர்னரேட்டின் மக்கள் தொகை 1,763,000 (2010 மதிப்பீடு) ஆகும். ஹோம்ஸ் ஆளுநரகம் 6 நிர்வாக மாவட்டங்களாக ( *மந்திகா* ) பிரிக்கப்பட்டுள்ளது. ஹோம்ஸ் நகரம் ஒரு தனி மாவட்டமாக உள்ளது. ஹோம்ஸ் மாவட்டத்தின் தலைநகரம் ஹோம்ஸ் ஆகும். இதன் ஆளுநர் தலால் அல் பராஸி என்பவராவார்.  
உதுமானிய சிரியாவின் ஒரு பகுதியாக ஹோம்ஸ் ஆளுநரகம் இருந்தது. இது ஹோம்ஸின் சஞ்சாக் என்றும் அழைக்கப்பட்டது.
# ஹோம்ஸ் ஆளுநரகம்

## மாவட்டங்கள்

ஆளுநரகம் பத்து மாவட்டங்களாக ( மனாதிக் ) பிரிக்கப்பட்டுள்ளது. மாவட்டங்கள் மேலும் 25 துணை மாவட்டங்களாக ( நவாஹி ) பிரிக்கப்பட்டுள்ளன:  
- * 'ஹோம்ஸ் மாவட்டம்' * (10 துணை மாவட்டங்கள்)
- ஹோம்ஸ் துணை மாவட்டம்
- கிர்பெட் டின் நூர் துணை மாவட்டம்
- அய்ன் அல்-நைசர் துணை மாவட்டம்
- பர்கியூஸ் துணை மாவட்டம்
- அல்-ரிக்காமா துணை மாவட்டம்
- .[அல்-குவாரியாட்யான்|அல்-குவாரியாட்யான் துணை மாவட்டம்]]
- மஹின் துணை மாவட்டம்
- ஹிஸ்யா துணை மாவட்டம்
- சதாத் துணை மாவட்டம்
- ஷின் துணை மாவட்டம்
- அல்-முகரம் மாவட்டம் (2 துணை மாவட்டங்கள்)
- அல்-முகரம் துணை மாவட்டம்
- ஜுப் அல்-ஜர்ரா துணை மாவட்டம்
- அல்-ரஸ்தான் மாவட்டம் (2 துணை மாவட்டங்கள்)
- அர்-ரஸ்தான் துணை மாவட்டம்
- தல்பிசே துணை மாவட்டம்  
- அல்-குசெய்ர் மாவட்டம் (2 துணை மாவட்டங்கள்)
- அல்-குசெய்ர் துணை மாவட்டம்
- அல்-ஹோஸ் துணை மாவட்டம்
- தத்மூர் மாவட்டம் (2 துணை மாவட்டங்கள்)
- தத்மூர் துணை மாவட்டம்
- அல்-சுக்னா துணை மாவட்டம்
- டால்டூ மாவட்டம் (3 துணை மாவட்டங்கள்) <sup> * </sup>
- டால்டூ துணை மாவட்டம்
- காஃப்ர் லஹா துணை மாவட்டம்
- அல்-கபு துணை மாவட்டம்
- டக்கலாக் மாவட்டம் (4 துணை மாவட்டங்கள்)
- டக்கலாக் துணை மாவட்டம்
- ஹதிதா துணை மாவட்டம்
- அல்-நசிரா துணை மாவட்டம்
- அல்-ஹவாஷ் துணை மாவட்டம்
<sup>*</sup> - 2010 ஆம் ஆண்டு புதிதாக உருவாக்கப்பட்ட மாவட்டம், முன்பு ஹோம்ஸ் மாவட்டத்தைச் சேர்ந்ததாக இருந்தது
# ஹோம்ஸ் ஆளுநரகம்

## மக்கள் வகைப்பாடு

அல்-முகர்ரம் மாவட்டத்தில் பெரும்பாலும் அலவைட்டுகள் வசிக்கின்றனர். தால்டோ, டக்கலாக், ஹோம்ஸ் மற்றும் அல்-குசெய்ர் மாவட்டங்களில் அலவைட், சுன்னி முஸ்லிம்கள், கிறிஸ்தவ மக்கள் போன்றோர் கலந்து வாழ்கின்றனர். அல்-குசெய்ர் மாவட்டத்தில் ஏராளமான ஷியா முஸ்லிம்கள் வசிக்கின்றனர்.
# இறீபு திமசுக்கு ஆளுநரகம்

**ரிஃப் டிமாஷ்க் கவர்னரேட்** (*Rif Dimashq Governorate*, **, அதாவது "டமாஸ்கசின் ஊரக ஆளுநரகம்") என்பது சிரியாவின் பதினான்கு ஆளுநரகங்களில் (மாகாணங்களில்) ஒன்றாகும். இது நாட்டின் தென்மேற்கு பகுதியில் அமைந்துள்ளது. இதன் எல்லைகளாக தென்மேற்கில் குனித்ரா, தாரா, அல்-சுவைடா (வரலாற்று கால ஹௌரன் பகுதியை உள்ளடக்கியது), வடக்கில் ஹோம்ஸ், மேற்கில் லெபனான், தெற்கில் ஜோர்தான் ஆகியவற்றை எல்லைகளாக கொண்டுள்ளது.  
இந்த ஆளுநரகமானது டமாஸ்கஸ் நகர-ஆளுநரகத்தை முழுவதுமாக சூழ்ந்துள்ளது. இது 18,032 &nbsp;கி.மீ² பரப்பளவைக் கொண்டுள்ளது. இதன் மக்கள் தொகை 2,273,074 (2004 மக்கள் தொகை கணக்கெடுப்பு) ஆகும்.  
சிரிய உள்நாட்டுப் போரில் இந்த ஆளுநரகம் ஒரு முக்கிய களமாக இருந்தது.
# இறீபு திமசுக்கு ஆளுநரகம்

## மாவட்டங்கள்

ஆளுநரகமானது பத்து மாவட்டங்களாக ( மனாதிக் ) பிரிக்கப்பட்டுள்ளது. மாவட்டங்களானது 37 துணை மாவட்டங்களாக ( நவாஹி ) பிரிக்கப்பட்டுள்ளன. மார்கஸ் ரிஃப் திமாஷ்க் மற்றும் அல்-சபதானி மாவட்டங்களின் சில பகுதிகளிலிருந்து குட்சயா மாவட்டமானது புதியதாக உருவாக்கப்பட்ட 2009 பிப்ரவரி வரை ஒன்பது மாவட்டங்கள் இருந்தன. ஆளுநரகத்தின் மொத்த மக்கள் தொகை (2004 மக்கள் தொகை கணக்கெடுப்பின்படி) 2,273,074 ஆகும்.  
- * 'மார்கஸ் ரிஃப் டிமாஷ்க் மாவட்டம்' * (6 துணை மாவட்டங்கள்; மக்கள் தொகை: 837,804)
- அல்-கிஸ்வா துணை மாவட்டம்
- பபிலா துணை மாவட்டம்
- ஜரமனா துணை மாவட்டம்
- அல்-மலிஹா துணை மாவட்டம்
- காஃப்ர் பட்னா துணை மாவட்டம்
- ஆர்பின் துணை மாவட்டம்
- தரய்யா மாவட்டம் (3 துணை மாவட்டங்கள்; மக்கள் தொகை: 260,961)
- தரய்யா துணை மாவட்டம்
- சஹனயா துணை மாவட்டம்
- அல்-ஹஜர் அல்-அஸ்வத் துணை மாவட்டம்
- டூமா மாவட்டம் (7 துணை மாவட்டங்கள்; மக்கள் தொகை: 433,719)
- டூமா துணை மாவட்டம்
- ஹராஸ்டா துணை மாவட்டம்
- அல்-சபே' பியார் துணை மாவட்டம்
- அல்-டுமெய்ர் துணை மாவட்டம்
- அல்-நஷாபியா துணை மாவட்டம்
- அல்-கிஸ்லானியா துணை மாவட்டம்
- ஹரன் அல்-அவாமித் துணை மாவட்டம்
- அன்-நபெக் மாவட்டம் (3 துணை மாவட்டங்கள்; மக்கள் தொகை: 80,001)
- அன்-நபெக் துணை மாவட்டம்
- தெர் அத்யா துணை மாவட்டம்
- காரா துணை மாவட்டம்  
- கட்டானா மாவட்டம் (3 துணை மாவட்டங்கள்; மக்கள் தொகை: 207,245)
- கட்டானா துணை மாவட்டம்
- பீட் ஜென் துணை மாவட்டம்
- சாசா' துணை மாவட்டம்
- குட்சாயா மாவட்டம் (3 துணை மாவட்டங்கள்; மக்கள் தொகை: 105,974) <sup> * </sup>
- குட்சயா துணை மாவட்டம்
- அல்-டிமாஸ் துணை மாவட்டம்
- ஐன் அல்-ஃபிஜா துணை மாவட்டம்
- அல்-குதாய்பா மாவட்டம் (4 துணை மாவட்டங்கள்; மக்கள் தொகை: 119,283)
- அல்-குதாய்பா துணை மாவட்டம்
- ஜெய்ரூட் துணை மாவட்டம்
- மாலௌலா துணை மாவட்டம்
- அர்-ருஹாய்பா துணை மாவட்டம்
- அல்-உயரமான மாவட்டம் (3 துணை மாவட்டங்கள்; மக்கள் தொகை: 115,937)
- அல்-டால் துணை மாவட்டம்
- சைத்னயா துணை மாவட்டம்
- ரேங்கூஸ் துணை மாவட்டம்
- யப்ரூட் மாவட்டம் (2 துணை மாவட்டங்கள்; மக்கள் தொகை: 48,370)
- யப்ரூட் துணை மாவட்டம்
- அசால் அல்-வார்டு துணை மாவட்டம்
- அல்-சபதானி மாவட்டம் (3 துணை மாவட்டங்கள்; மக்கள் தொகை: 63,780)
- அல்-சபதானி துணை மாவட்டம்
- மடயா துணை மாவட்டம்
- செர்காயா துணை மாவட்டம்
<sup>*</sup> - 2009 ஆம் ஆண்டு புதிதாக உருவாக்கப்பட்ட இந்த மாவட்டமானது, மார்கஸ் ரிஃப் டிமாஷ்க் மாவட்டத்தின் சிலபகுதிகளையும், அல்-சபதானி மாவட்டத்தின் சில பகுதிகளையும் சேர்த்து உருவாக்கபட்டது.
# சூரிய நாராயணன் வியாஸ்

**சூர்ய நாராயண் வியாஸ்** (மார்ச் 2, 1902, மத்திய பிரதேசம், உஜ்ஜைனியில்&#x2013; 22 ஜூன் 1976) என்பார் இந்தியாவின் மத்தியப்பிரதேச மாநிலமான உஜ்ஜைனியைச் சார்ந்த இந்திய ஜோதிடர் மற்றும் தெய்வீகத் தன்மைகொண்டவர் ஆவார். 1947ஆகத்து 14 மற்றும் ஆகத்து 15, 1947 ஆகிய இரண்டு நாட்களில் முறையே பாகிஸ்தான் மற்றும் இந்திய நாட்டின் சுதந்திரத்திற்கான தேதிகளாக இவர் பரிந்துரைத்தார். லால் பகதூர் சாஸ்திரி மற்றும் சர்தார் வல்லபாய் படேல் ஆகியோரின் மரணங்கள் மற்றும் 21ஆம் நூற்றாண்டில் இந்தியா உலகளாவிய சக்தியாக உருவெடுத்தது உள்ளிட்ட பல சம்பவங்கள் குறித்து இவர் தீர்க்கதரிசனமாக கூறியதாக கூறப்படுகிறது. 1967-1969 வரை கோவிந்த் நாராயணன் சிங் ஆட்சிக் காலத்தில் அவர் மத்தியப் பிரதேச அரசின் ஆலோசனைக் குழுவில் உறுப்பினராக இருந்தார். ஜோதிடத்திற்கு அவர் செய்த பங்களிப்புகளுக்காக 1958ஆம் ஆண்டில் இந்தியாவின் மூன்றாவது உயரி குடிமை விருதான பத்ம பூசண் விருதை இந்திய அரசு இவருக்கு வழங்கியது. இந்தியா அஞ்சல் துறை 2002இல் வியாஸ்சின் நினைவாக ஒரு நினைவு அஞ்சல் தலையினை வெளியிட்டது.
# சுவைதா ஆளுநரகம்

**அஸ்-சுவைதா** அல்லது **அஸ்-சுவைதா கவர்னரேட்** (*As-Suwayda Governorate* ) என்பது சிரியாவின் பதினான்கு ஆளுநரகங்களில் (மாகாணங்களில்) ஒன்றாகும். இது நாட்டின் தெற்கே உள்ள ஆளுநரகமாகும், இதன் பரப்பளவு 5,550&nbsp;கி.மீ² ஆகும். இது வரலாற்று கால ஹவ்ரான் பிராந்தியத்தின் ஒரு பகுதியாக இருந்தது. இதன் தலைநகரம் மற்றும் முக்கிய நகரம் அல்-சுவைடா ஆகும். இதன் மக்கள் தொகையில் பெரும்பான்மையானவர்கள் துருஸ் மக்களாவர்.  
புவியியல் ரீதியாக ஆளுநரகமானது கிட்டதட்ட ஜபல் அல்-ட்ரூஸ் எரிமலைப் பகுதியை முழுமையாக கொண்டுள்ளது. மேலும் லெஜாஷ் எரிமலையின் கிழக்கு பகுதியையும், ஹரத் அல்-ஷமா பாலைவனத்தின் வறண்ட கிழக்கு புல்வெளிகளின் ஒரு பகுதியையும் கொண்டுள்ளது.  
அஸ்-சுவைதா ஆளுநரக மக்களில் பெரும்பாலோர் வேளாண்மைத் தொழிலில் ஈடுபட்டுள்ளனர். திராட்சை, ஆப்பிள், ஆலிவ், கோதுமை போன்றவற்றை பயிரிடுகின்றனர். ஆளுநரகத்தில் தெளிவாக வரையறுக்கப்பட்ட நான்கு பருவங்கள் (குளிர்காலம், வசந்த காலம், கோடை, இலையுதிர் காலம்) உள்ளன. இது அஸ்-சுவைதாவுக்கு நல்ல வானிலையை அளிக்கிறது. ஆளுநரகத்தில் பாஸ்லோனியர்கள், சுமேரியர்கள், ஃபீனீசியர்கள், ரோமானியர்கள் போன்றோரின் நாகரிகங்களுடன் தொடர்புடைய பல தொல்லியல் தளங்களைக் கொண்டுள்ளது.
# சுவைதா ஆளுநரகம்

## மக்கள் வகைப்பாடும், மக்கள் தொகையும்

ஆளுநரகத்தின் மக்கள் தொகையானது சுமார் 375,000 (2011 மதிப்பீடு ) ஆகும். சிரியாவில் துருஸ் மக்கள் பெரும்பான்மையாக உள்ள ஒரே ஒரு ஆளுநரகம் இது தான். கணிசமாக கிழக்கு மரபுவழி திருச்சபை சிறுபான்மையினரும், தாரா ஆளுநரகம் மற்றும் சிரியாவின் பிற பகுதிகளிலிருந்து இடம்பெயர்ந்து வந்துள்ள சொற்ப ஆலவிலான முஸ்லிம் அகதிகளும் உள்ளனர்.  
1980 களில் ஆளுநரகத்தின் மக்கள் தொகையில் துருஸ் மக்கள் 87.6%, கிறிஸ்தவர்கள் (பெரும்பாலும் கிரேக்க மரபுவழி திருச்சபை ) 11%, சுன்னி முஸ்லிம்கள் 2% இருந்தனர். 2010 ஆம் ஆண்டில், அஸ்-சுவைடா ஆளுநரகத்தின் மக்கள் தொகையானது சுமார் 375,000 ஆகும். இதில் துருஸ் மக்கள் 90%, கிறிஸ்தவர்கள் 7% , சுன்னி முஸ்லிம்கள் 3% ஆவர். குறைந்த பிறப்பு விகிதம் மற்றும் பிற நாடுகளை நோக்கி வெளியேறுதல் காரணமாக, அஸ்-சுவைதாவில் கிறிஸ்தவர்களின் விகிதம் குறைந்துவிட்டது.  
பெரும்பாலான மக்கள் ஆளுநரகத்தின் மேற்குப் பகுதிகளில், குறிப்பாக ஜபல் அட்-துருஸ் மலையின் மேற்கு சரிவுகளில் வாழ்கின்றனர். நாடோடி பெடோயின் பழங்குடியினர் மட்டுமே ஹரத் அல்-ஷமாவின் தரிசு பகுதியில் வாழ்கின்றனர்.
# சுவைதா ஆளுநரகம்

## மாவட்டங்கள்

ஆளுநரகம் மூன்று மாவட்டங்களாக ( மனாதிக் ) பிரிக்கப்பட்டுள்ளது. மாவட்டங்கள் மேலும் 12 துணை மாவட்டங்களாக ( நவாஹி ) பிரிக்கப்பட்டுள்ளன:  
- * 'அஸ்-சுவைதா மாவட்டம்' * (3 துணை மாவட்டங்கள்)
- அஸ்-சுவைதா துணை மாவட்டம்
- அல்-மஸ்ரா துணை மாவட்டம்
- அல்-முஷன்னாஃப் துணை மாவட்டம்  
- சல்காத் மாவட்டம் (5 துணை மாவட்டங்கள்)
- சல்காட் துணை மாவட்டம்
- அல்-க்ரேயா துணை மாவட்டம்
- அல்-கரியா துணை மாவட்டம்
- தைபின் துணை மாவட்டம்
- மலா துணை மாவட்டம்  
- ஷாபா மாவட்டம் (4 துணை மாவட்டங்கள்)
- ஷாபா துணை மாவட்டம்
- ஷக்கா துணை மாவட்டம்
- அல்-அரிக்கா துணை மாவட்டம்
- அல்-சூரா அல்-சாகிரா துணை மாவட்டம்
# சுவைதா ஆளுநரகம்

## நகரங்கள் மற்றும் கிராமங்கள்

ஆளுநரகத்தில் 3 மாநகரங்கள், 124 கிராமங்கள் மற்றும் 36 குக்கிராமங்கள் உள்ளன.
# சுவைதா ஆளுநரகம்

## நகரங்கள் மற்றும் கிராமங்கள்

### மாநகரங்கள்

- ஷாபா
- அல்-சுவைதா
- சல்காத்
# சுவைதா ஆளுநரகம்

## நகரங்கள் மற்றும் கிராமங்கள்

### கிராமங்கள்

- அல்-அஜைலத்
- அல்-கரியா
- அல்-கெஃப்ர்
- அல்-குரையா
- அரிகா
- அர்-ரஹா
- பிரெய்கி
- டெய்ர் அலபன்
- டமா
- ஹோப்ரான்
- காஃப்ர் அல்லுஹுஃப்
- லஹேதா
- எம்.எஸ்.ஏ.
- முர்டுக்
- கனாவத்
- ரிமெட் அல்லுஹுஃப்
- ரிமெட் ஹஸெம்
- சம்மா அல் பரதன்
- சம்மா அல்-ஹனிதாத்
- சனிரி
- ஷ்பெக்கி
- வல்கா
# கொலன்னாவை

**கொலன்னாவை** (*Kolonnawa*, ) இலங்கையின் மேல் மாகாணத்தில் கொழும்பு மாவட்டத்தில் உள்ள ஒரு நகரம் ஆகும்.
# கொலன்னாவை

## கொலன்னாவை நகர சபை

### வலயங்கள்

- கொலன்னாவை
- ஒறுகொடவத்தை
- வெல்லம்பிட்டிய
# கொலன்னாவை

## குடிப்பரம்பல்

2012 மக்கட்டொகைக் கணக்கெடுப்பின் படி கொலன்னாவையின் குடிப்பரம்பல் வருமாறு:.
**align=top| '''இன மத ரீதியாக கொலன்னாவை மக்கட்பரம்பல் '''**  
| 2012 | சதவீதம் |  |  |
| --- | --- | --- | --- |
| பௌத்தர்கள் | 123,225 | 64.58% |  |
| இசுலாமியர்கள் | 43,988 | 23.05% |  |
| இந்துக்கள் | 12,991 | 6.81% |  |
| ரோமன் கத்தோலிக்கர் | 7,327 | 3.84% |  |
| ஏனைய கிறித்தவர் | 3,245 | 1.70% |  |
| ஏனையோர் | 41 | 0.02% |  |
| மொத்தம் | 190,817 | 100.00% |  |
| சிங்களவர் | 128,623 | 67.41% |  |
| இலங்கைச் சோனகர் | 40,412 | 21.18% |  |
| இலங்கைத் தமிழர் | 15,934 | 8.35% |  |
| மலையகத் தமிழர் | 2,101 | 1.10% |  |
| மலாயர்கள் | 1,885 | 0.99% |  |
| பறங்கியர் | 1,301 | 0.68% |  |
| ஏனையோர் | 487 | 0.26% |  |
| செட்டி | 57 | 0.03% |  |
| பரதர் | 17 | 0.01% |  |
| மொத்தம் | 190,817 | 100.00% | } |
# இளவேனில் (எழுத்தாளர்)

**இளவேனில்** (இறப்பு: 2, சனவரி. 2021) என்பவர் தமிழ்நாட்டைச் சேர்ந்த ஒரு தமிழ் எழுத்தாளர், திரைக்கதை ஆசிரியர், ஓவியர், திரைப்பட இயக்குநர், பத்திரிக்கையாசிரியர் ஆவார்.
# இளவேனில் (எழுத்தாளர்)

## வாழ்க்கை

இளவேனில் தமிழ்நாட்டின், தூத்துக்குடி மாவட்டம், கோவில்பட்டியைச் சேர்ந்தவர் ஆவார். இவர் தன் 14 வயதில் வீட்டைவிட்டு சென்னைக்கு ஓடிவந்துவிட்டார். பொது உடைமை சிந்தனையில் பற்றுகொண்ட எழுத படிக்கத் தெரியாத ஒரு சரக்குந்து ஓட்டுநருக்கு கார்ல் மார்க்சு, மாக்சிம் கார்க்கி ஆகியோரின் நூல்களை படித்துக் காட்டியபோது இவருக்கு இலக்கியம் அறிமுகமானது. இவர் *கார்க்கி*, *பிரகடனம்*, *நயன்தாரா* ஆகிய சிற்றிதழ்களை நடத்தியுள்ளார்.
மேலும் *நந்தன், மக்கள் செய்தி, தாய்நாடு, தென்னகம்* போன்ற இதழ்களில் பத்திரிக்கையாளராக இருந்துள்ளார்.
# இளவேனில் (எழுத்தாளர்)

## பாரதி குறித்த பார்வை

இவர் சுப்பிரமணிய பாரதிபாரதியை அங்கீகரிக்கவில்லை. *இந்தியாவின் சகல வர்க்கங்களும் தீபாராதனை நடத்துகிற மகாமகா-மகாகவி பாரதியின் இமாலயப் படைப்புக் கூட, பாட்டாளி வர்க்கத்திற்காக இப்போதுதான் பேனா பிடிக்கிற ஒரு நர்ஸ்ரிக் கவிஞனின் நாலாந்தரக் கவிதைக்கு முன் குப்பை என்று மிகுந்த ஆரவாரத்துடன் சொல்வோம்* என்றும் 1972-ல் இளவேனில் எழுதியுள்ளார்.
# இளவேனில் (எழுத்தாளர்)

## இயக்கிய திரைப்படங்கள்

- உளியின் ஓசை
# இளவேனில் (எழுத்தாளர்)

## மறைவு

தமிழ்நாட்டின் தலைநகரான சென்னை சாலிகிராமத்தில் வசித்து வந்த இளவேனில் மாரடைப்பு காரணமாக 02 சனவரி 2021 அன்று காலமானார்.
# இளவேனில் (எழுத்தாளர்)

## எழுதிய நூல்கள்

- ஆத்மா என்றொரு தெருப்பாடகன்
- இங்கேயும் ஒரு பூ மலரும் (புதினம்)
- இளவேனில் கவிதைகள்
- ஒரு ரஷ்ய மூளை எனபதாலா
- எனது சாரளத்தின் வழியே
- கவிதா
- காருவகி (வரலாற்று புதினம்)
- கார்கி என்னும் புயற்பறவை
- புயலுக்கு இசை வழங்கும் பேரியக்கம்
- புரட்சியும், எதிர்ப்பு புரட்சியும்
- வாளோடும் தேன் சிந்தும் மலர்களோடும்
- 25 வெண்மணித் தெரு
# அத்வானி லட்சுமி தேவி

**அத்வானி லட்சுமி தேவி** ஒரு மூத்த கன்னட திரைப்பட நடிகை ஆவார். கடந்த 50 ஆண்டுகளில் நூற்றுக்கணக்கான கன்னடத் திரைப்படங்களில் கதாநாயகி, தாய், பாட்டி போன்ற பல வேடங்களில் நடித்துள்ளார். கன்னடத் திரைப்படங்களில் சிறந்த குணசித்திர நடிகையாவார். காந்தாடா குடி மற்றும் சீனிவாச கல்யாணின் தாயாக (டாக்டர் ராஜ்குமார் நடித்த ஆண் பாத்திரம்) நடித்த அவரது பாத்திரம் மிகவும் பிரபலமானது. டாக்டர் ராஜ் குமாருடன் ஹாலு ஜெனு, சமயதா கோம்பே மற்றும் யாரிவானு போன்ற பல கன்னடத் திரைப்படங்களில் நடித்த மூத்த நடிகை ரூப்பா தேவியின் தாய் இவர். டாக்டர் ராஜ்குமார் இவருடன் கதாநாயகன் மற்றும் மகனின் பாத்திரத்தில் நடித்தார் என்ற பெருமையைப் பெற்றிருக்கிறார். ரூபாதேவி (3 திரைப்படங்களில்) மற்றும் அவரது தாயார் அத்வானி லட்சுமி தேவி ( *ஸ்ரீ* ராமஞ்சநேய யுதாவில் ) ஆகிய இருவருக்கும் கதாநாயகனாக நடித்த பெருமையை டாக்டர் ராஜ்குமார் கொண்டுள்ளார். லட்சுமி தேவி சமீபத்தில் டாக்டர் ராஜ்குமார் வாழ்நாள் சாதனை விருது பெற்றார். 2016இல் கர்நாடக மாநில அரசால் கௌரவிக்கப்பட்டார்.
# அத்வானி லட்சுமி தேவி

## விருதுகள்

- 2017 - கர்நாடக சலனாச்சித்ரா அகாடமியின் எம்.வி.ராஜம்மா *விருது* .
- 2016 - டாக்டர் ராஜ்குமார் வாழ்நாள் சாதனையாளர் விருது, கர்நாடக அரசால் வழங்கப்பட்டது .
- 1973-74 - சிறந்த துணை நடிகைக்கான கர்நாடக மாநில திரைப்பட விருது - காந்தாடா குடி
# அத்வானி லட்சுமி தேவி

## திரைப்படவியல்

- 1994 காந்தத குடி பகுதி 2
- 1985 ஜ்வாலமுகி
- 1984 ஸ்ரவண பந்து
- 1983 முதுதிதா தவரே அரலித்து
- 1982 படாடா ஹூ
- 1982 சாலிசுவ மோடகலு
- 1980 ஜன்ம ஜன்மதா அனுபந்தா
- 1980 மோகனா சேது
- 1980 ராம பரசுராமர்
- 1980 ருஸ்தம் ஜோடி
- 1979 சந்தனாடா கோம்பே
- 1978 மதுரா சங்கமா
- 1977 லட்சுமி நிவாச
- 1976 பகதூர் காண்டு
- 1976 பயாலு தாரி
- 1976 முகியாடா கதே
- 1975 மயூரா
- 1975 நிரீக்ஷே
- 1974 எராடு கனாசு
- 1974 ஸ்ரீ சீனிவாச கல்யாணா
- 1974 உபாசனே
- 1973 காந்தத குடி
- 1973 சீத்தியெல்லா சாவித்ரி
- 1972 பங்காரதா மனுஷ்யா
- 1972 பாலே ஹுச்சா
- 1972 நந்தா கோகுலா
- 1971 பாலே அட்ருஷ்டாவோ அட்ருஷ்டா
- 1971 நம் சம்சாரம்
- 1971 பாப்பா புண்யா (பார்வதி)
- 1971 ஷரபஞ்சாரா
- 1970 அனிரீக்ஷிதா
- 1970 கருலினா கரே (கவுரி)
- 1970 மூரு முத்துகலு
- 1970 மிருத்யு பஞ்சரடள்ளி குடாச்சாரி 555
- 1970 தக்கா பித்ரே சிக்கா (ஜெயா)
- 1969 பாகீரதி
- 1969 கப்பு பிலூப்பு
- 1969 மக்காலே மானேகே மாணிக்கா
- 1969 மல்லமண பாவாடா
- 1969 முகுந்த சந்திரா
- 1969 நம்ம மக்காலு
- 1968 பாக்ய தேவதே
- 1966 மந்திராலய மகாத்மே (கோபி)
- 1964 சந்தவல்லியா தோட்டா
- 1964 கலாவதி
- 1964 வீர சங்கல்பா
- 1963 ஜீவன தரங்கா
- 1963 காள்தாரு ஹென்னே
- 1963 ஸ்ரீ ராமஞ்சநேய யுதா (சீதா)
- 1962 பூதானா
- 1962 கருனே குட்டும்படா கண்ணு
- 1962 தேஜஸ்வினி
- 1960 தசவதாரா (லட்சுமி, சீதே, ருக்மிணி)
- 1959 ஜகஜ்யோதி பசவேஸ்வர
- 1959 அப்பா ஆ ஹுடுகி
- 1958 மானே தும்பிடா ஹென்னு
- 1958 மங்கள சூத்ரா
- 1957 சுக்ரடீஸ்
- 1956 பக்த விஜய
# வாழக்காலை

**வாழக்காலை** (Vazhakkala) என்பது இந்தியாவின் கேரளாவில் உள்ள கொச்சி நகரில் ஒரு அண்டை பகுதியாகும். இது நகர மையத்திலிருந்து 5 கி.மீ (3 மைல்) தொலைவில் அமைந்துள்ளது. மேலும். இது திருக்காட்கரை நகராட்சியின் ஒரு பகுதியாகும். இதை பள்ளிகள், கல்லூரிகள் மற்றும் தொழில்முறை நிறுவனங்களை ஒட்டியுள்ள ஒரு பொதுவான குடியிருப்பு பகுதி என வகைப்படுத்தலாம். இது சுமார் 150 ஆண்டுகால வரலாற்றைக் கொண்டுள்ளது. இது உள்ளூர் பள்ளிவாசலான பதீரியா பள்ளிவாசல் மற்றும் நுஸ்ரதுல் இஸ்லாம் பள்ளியுடன் தொடர்புடையது.
# வாழக்காலை

## அமைவிடம்

மாவட்ட ஆட்சியரகம், சிறப்பு பொருளாதார மண்டலம் மற்றும் தகவல் பூங்காவை ஒட்டியுள்ள இந்தப் பகுதி கொச்சி நகரில் ஒரு மைய இடத்தை ஆக்கிரமித்துள்ளது. கேரளாவின் முதன்மையான வணிக வளாகமான லுலு வணிக வளாகம் இங்கிருந்து ஐந்து நிமிட பயணமாகும்.  
2001 இந்திய மக்கள் தொகை கணக்கெடுப்பின்படி, இந்தப் பகுதின் மக்கள் தொகை 42,272 என்ற அளவில் இருந்தது. மக்கள்தொகையில் ஆண்கள் 49%, பெண்கள் 51% இருக்கின்றனர். நகரின் சராசரி கல்வியறிவு விகிதம் 84% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 86%, மற்றும் பெண் கல்வியறிவு 82% உள்ளது. மொத்த மக்கள் தொகையில் 11% 6 வயதுக்குட்பட்டவர்கள். மேலும், எர்ணாகுளம் மாவட்டத்தில் நகரம் மிக உயர்ந்த பாலின விகிதத்தை (1072) கொண்டதாக பதிவு செய்யப்பட்டுள்ளது.
# வாழக்காலை

## போக்குவரத்து

கொச்சி பன்னாட்டு வானூர்தி நிலையம் இந்த இடத்திலிருந்து 30 கி.மீ தூரத்தில் உள்ளது. சுமார் 8 மற்றும் 10 கிலோமீட்டர் தொலைவில் இரண்டு தொடருந்து நிலையங்கள் உள்ளன. அவை எர்ணாகுளம் நகரம் (வடக்கு என்றும் அழைக்கப்படுகிறது) மற்றும் எர்ணாகுளம் சந்தி (இது தெற்கு). இரு மற்றும் நான்கு சக்கர வாகனங்கள் மற்றும் பொது போக்குவரத்து அமைப்பும் பிரதான போக்குவரத்து முறைகளாக இருக்கிறது.
# மிஸ். மார்வெல்

**மிஸ். மார்வெல்** என்பது 2022 ஆம் ஆண்டு வெளியான அமெரிக்க நாட்டு மீநாயகன் தொலைக்காட்சி நாடகத் தொடர் ஆகும். இந்த தொடர் மார்வெல் காமிக்ஸ் கதாபாத்திரமான 'கமலா கான் / மிஸ். மார்வெல்' என்ற வரைகதையை அடிப்படையாகக் கொண்டு டிஸ்னி+ ஓடிடி தளத்திற்காக பிஷா கே. அலி என்பவர் உருவாக்கியுள்ளார்.  
இது மார்வெல் திரைப் பிரபஞ்சத்தில் அமைக்கப்பட்டுள்ளது. மற்றும் மார்வெல் திரைப் பிரபஞ்சத் திரைப்படங்களின் தொடர்ச்சியைப் பகிர்ந்து கொள்கிறது. இந்த தொடரை மார்வெல் ஸ்டுடியோஸ் என்ற நிறுவனம் தயாரிக்கிறது. கமலா கான் / மிஸ். மார்வெல் என்ற கதாபாத்திரத்தில் இமான் வேலனி என்பவர் நடிக்கின்றார். இவருடன் சாகர் ஷேக், அராமிஸ் நைட், மற்றும் மாட் லிண்ட்ஸ் ஆகியோரும் நடிக்கின்றனர். ஆகஸ்ட் 2019 இல் அலியின் தலைமையில் இந்தத் தொடர் பற்றிய தகவல் அறிவிக்கப்பட்டது.  
2020 செப்டம்பர் மாதம் நடிகை இமான் வேலனி என்பவர் கமலா கான் / மிஸ். மார்வெல் என்ற கதாபாத்திரத்திற்காக ஒப்பத்தம் செய்யப்பட்டார். அடில் எல் ஆர்பி, பிலால் பல்லா, ஷர்மீன் ஒபைட் சினாய் மற்றும் மீரா மேனன் ஆகியோர் தொடரின் இயக்குநர்களாக நியமிக்கப்பட்டனர். ஜார்ஜியாவின் அட்லாண்டாவில் படப்பிடிப்பு நவம்பர் 2020 க்குள் தொடங்கியது.  
இந்த தொடர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத்தின் ஒரு பகுதி தொடராக 8 சூன் 2022 அன்று திரையிடப்பட்டது, மேலும் 13 ஜூலை அன்று ஆறு அத்தியாயங்களுடன் நிறைவுபெற்றது. இந்தத் தொடர் ஆக்கப்பூர்வமான காட்சி நடை மற்றும் வெள்ளணியின் நடிப்பிற்காக நேர்மறையான விமர்சனங்களைப் பெற்றது. இந்த தொடரின் தொடர்சியாக 2023 ஆம் அன்று தி மார்வெல்ஸ் என்ற படம் வெளியானது. அதில் இமான் வேலனி மீண்டும் கமலாவாக நடிக்கிறார்.
# மிஸ். மார்வெல்

## நடிகர்கள்

- இமான் வேலனி - கமலா கான் / மிஸ். மார்வெல்
- செர்சி நகரத்தைச் சேர்ந்த 16 வயதான முஸ்லீம் பாகிஸ்தான்-அமெரிக்கர், இவர் மீநாயகன் ரசிகர் அதனால் மீநாயகன் பற்றிய புனைகதைகளை எழுதுகிறார். இவர் குறிப்பாக கேப்டன் மார்வெல் மற்றும் அவர் வடிவத்தை மாற்றும் சக்திகளைப் பெறுகிறார்.
- அராமிஸ் நைட் - கரீம் / ரெட் டாகர்
- சாகர் ஷேக் - அமீர்கான்(கமலாவின் அண்ணன்)
- ரிஷ் ஷா - கம்ரான்
- மாட் லிண்ட்ஸ் - புருனோ கரேலி (கமலாவின் சிறந்த நண்பி)
# இமான் வேலனி

**இமான் வேலனி** என்பவர் கனடா நாட்டு நடிகை ஆவார். இவர் 2020 இல் டிஸ்னி+ தொடரான மிஸ். மார்வெல் என்ற தொடரில் நடித்தார்.
# இமான் வேலனி

## ஆரம்பகால வாழ்க்கை மற்றும் தொழில்

வேலனி கனடா நாட்டில் வாழும் பாகிஸ்தானிய முஸ்லீம் குடும்பத்தில் பிறந்தார். பின்னர் யார்க்கின் பிராந்திய நகராட்சியில் உள்ள யூனியன்வில் உயர்நிலைப் பள்ளியில் பட்டம் பெற்றார்.  
2020 ஆம் ஆண்டு டிஸ்னி+ தொடரான மிஸ். மார்வெல் என்ற தொடரில் நடிப்பதற்கு முன், வேலனி 2019 டொராண்டோ சர்வதேச திரைப்பட விழாவில் டிஐஎஃப்எஃப் அடுத்த அலைக் (டிஃப் நெக்ஸ்ட் வேவ்) குழுவின் உறுப்பினராகத் தேர்ந்தெடுக்கப்பட்டார். டிசம்பர் 2020 இல் வேலனி கேப்டன் மார்வெல் என்ற திரைப்படத்தின் 2 ஆம் பாகத்தில் கமலா கான் என்ற வேடத்தில் நடிக்கின்றார்.
# இமான் வேலனி

## திரைப்படம்

| 2021 | மிஸ். மார்வெல் | கமலா கான் / மிஸ். மார்வெல் | டிஸ்னி+ தொடர், படப்பிடிப்பில் |
| --- | --- | --- | --- |
| 2022 | கேப்டன் மார்வெல் 2 | உருவாக்கத்தில் | } |
# செல்வமுரளி

**செல்வமுரளி** (பிறப்பு: ஜூன் 14, 1985) மென்பொருள் உருவாக்குநரும் தமிழ்க் கணிமை வல்லுனரும் ஆவார். இவர் உலகத் தமிழ்த் தகவல் தொழில்நுட்ப மன்றத்தின் இந்தியக்கிளை ஒருங்கிணைப்பாளராகவும், பின் செயல் இயக்குநராகவும், அதன்பின் தலைவராகவும் இருந்தவர். இவரின் *விவசாயம்* என்ற குறுஞ்செயலிக்காக 2015 ஆம் ஆண்டிற்கான முதலமைச்சர் கணினித் தமிழ் விருதினைப் பெற்றார்.
2022 ஆம் ஆண்டு இந்தியா முழுவதுமிருந்து கூகுள் தேர்வு செய்து பயிற்சியளித்த நூறு சிறந்த குறுஞ்செயலி தயாரிப்பாளர்களுள் இவரும் ஒருவராவார். அந்தப் பயிற்சியின் முடிவில் சுந்தர் பிச்சையால் நேரில் அழைக்கப்பட்டுப் பாராட்டும் பெற்றார்.  
இவர் 1985 ஆம் ஆண்டு கிருஷ்ணகிரி மாவட்டம், மத்தூர் எனும் ஊரில் பிறந்தவர். *அக்ரிசக்தி* என்ற விவசாய வார இதழையும் நடத்திவருகிறார். தமிழில் யுனி அம்மா என்ற பெயரில் 25 ஒருங்குறி எழுத்துருக்களை இலவசமாக வெளியிட்டுள்ளார்.
# லோகன்

**லோகன்** என்பது 2017 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான வால்வரின் என்ற ஒரு கற்பனை கதாபாத்திரத்தை மையமாக வைத்து மார்வெல் மகிழ்கலை, டி.எஸ்.ஜி என்டர்டெயின்மென்ட், ஹட்ச் பார்க்கர் புரொடக்ஷன்ஸ் மற்றும் டோனர்ஸ் கொம்பனி போன்ற நிறுவனங்கள் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது. இது எக்ஸ்-மென் என்ற திரைப்படத் தொடரின் பத்தாவது படமும் மற்றும் வோல்வரின் (2009), வோல்வரின்-2 (2013) போன்ற திரைபடத்தொடரின் இறுதி படமும் ஆகும்.  
இந்த திரைப்படத்தை 'ஜேம்ஸ் மங்கோல்ட்' என்பவர் இயக்க, ஹியூ ஜேக்மன், பேட்ரிக் ஸ்டீவர்ட், ரிச்சர்ட் இ. கிராண்ட், பாய்ட் ஹோல்ப்ரூக், ஸ்டீபன் மெர்ச்சண்ட், டஃப்னே கீன் போன்ற பலர் நடித்துள்ளார்கள். லோகன் என்ற படம் மார்ச்சு 3, 2017 அன்று வெளியாகி உலகளவில் 619 மில்லியன் வசூலித்தது.